open-index/open-wikipedia-markdown huggingface dataset:
Ladies of Leisure

***Ladies of Leisure*** (títol orichinal en anglés ***Damas d'ocio***, estrenada en Aragón con o títol en castellano de ***Mujeres ligeras***, en aragonés ***Mullers lucheras***) ye una cinta de cine estausunidense de drama romantico estrenada l'anyo 1930, dirichida por Frank Capra seguntes un guión adaptau por Jo Swerling (basau en *[[Ladies of the Evening]]*, una obra teatral de 1924 de Milton Herbert Gropper), con una banda sonora orichinal de Mischa Bakaleinikoff, una dirección de fotografía de Joseph Walker y una producción cinematografica de Frank Capra y Harry Cohn ta la productora cinematografica *[[Columbia Pictures]]*. Conta con un elenco d'o cual en fan parte, entre d'atros actors, Barbara Stanwyck, Ralph Graves, Lowell Sherman, Marie Prevost, George Fawcett, Nance O'Neil, Juliette Compton y Johnnie Walker.

*Jerry Strong* ye fillo d'un cabalero propietario de ferrocarrils, pero el quiere estar pintor. Encara que ye prometiu dende fa tiempos a una mesacha de 'alta sociedat, bel día conoix a *Kay Arnold*, una mesacha que ye fuyindo d'una fiesta y qye vive nomás que ta acudir a fiestas de l'alta saociedat en busca d'un posible mariu rico. *Jerry* decide contractar-la ta que sía la suya modelo para un cuadro y poquet a poquet s'enamoran l'un de l'atro, encara que la familia de *Jerry* ye radicalment en contra.

A cinta s'ambienta en a suya epoca actual (1930) en a ciudat de Nueva York y las suyas escenas se filmoron en exteriors de California en o laco Malibu, amás d'en os *[[Columbia/Sunset Gower Studios]]* en Los Angeles.

## Elenco

## Se veiga tamién
* Cine en 1930.
* Cintas de 1930.

## Referencias

## Vinclos externos
*  ''Ladies of Leisure'' en Internet Movie Database.
*  ''Ladies of Leisure'' en l**[[American Film Institute Catalog]]'' de l**American Film Institute*.
*  [https://www.tcm.com/tcmdb/title/3792/enwp *Ladies of Leisure*] en [[TCM Movie]].
*  [https://www.allmovie.com/movie/v98430 *Ladies of Leisure''] en AllMovie.
Selva amazonica

La **selva amazonica**, tamién conoixida como **Amazonia**, ye una rechión d'America d'o Sud definita per la cuenca d'o río Amazonas y los suyos afluyents, la cuenca fluvial mes gran d'o mundo, y cubierta en gran part per la selva tropical. S'estendilla per nueu estaus y territorios: Bolivia, Brasil, Colombia, Ecuador, Guayana Francesa, Guyana, Perú, Surinam y Venezuela. Mes d'a metat d'a suya extensión corresponde a Brasil.

L'11 de noviembre de 2011 la selva amazonica estió declarata una d'as siet marabiellas naturals d'o mundo.

## Toponimia
Pareix que lo nombre d'o ''Amazonas'' surtió d'a batalla que los conqueridors espanyols, encabezaus per Francisco de Orellana, libroron con una tribu pira-tapuya a on todas las mullers gosaban luitar igual que los hombres. Unatra teoría atribuye lo nombre a lo mesmo Orellana, qui habría confundiu hombres indichenas levando faldetas de fuellas, pensando que yeran mullers. En cualsiquier caso, lo nombre se l'atribuyió derivau d'as lechendarias guerreras amazonas de l'antiga mitolochía griega, que viviban en os confins d'as tierras civilizadas y estioron descritas per Herodoto y Diodoro de Sicilia. Orellana estió lo primer europeu en navegar per tot lo río Amazonas l'anyo 1542.

Con tot y con ixo, la delimitación de l'Amazonia ha variau prou con os anyos, dubdando si s'ha d'incluyir tota la selva u bien només la cuenca d'o río Amazonas; manimenos, esto no ha impediu que países como Colombia, Perú, Venezuela y Brasil nombren a belunas d'as suyas divisions administrativas "Amazonas", fendo enfasi en a suya sobiranía y reclamacions sobre lo territorio.

## Cheografía

Encara que la cuenca d'o río Amazonas tien més de siet millons de km², la selva amazonica s'estendilla per alto u baixo seis millons de km². Ye la selva tropical mes gran d'o mundo. Se considera que la **selva amazonica**, **selva de l'Amazonia**, **selva de l'Amazonas** u **Amazonia**, plega dica los seis millons de km² y constituye la selva tropical mas extensa d'o mundo y ye considerada una "gran reserva verda", y representa la metat d'as que encara bi ha. Lo suyo titol de "polmón d'o planeta" ye metaforico, ya que ye en equilibrio climatico: los ingresos y eixidas de CO₂ y d'O₂ son balanceyaus. La suya extensión se reparte entre ueito países sudamericans: Bolivia, Brasil, Colombia, Ecuador, Guyana, Perú, Surinam y Venezuela.

Bi ha innombrables especies de plantas encara sin garra clasificación, millars d'especies d'aus, innombrables anfibios y millóns d'insectos. Dende los insectos dica los grans mamiferos (como lo chaguar u lo puma). Reptils como tartugas, caimans y sirpients tamién l'habitan. Bi ha aus y peixes de todas las especies, colors, plumaches y escamas. En as lacunas a lo largo d'o río Amazonas floreix la planta *[[Victoria amazonica]]*, las fuellas circulars d'a cual arriban a mes d'un metro de diametro. Lo numero d'especies de peixes y de plantas acuaticas ye muit amplo.

## Vinclos externos
Progresión d'o récord mundial femenín de 1.000 metros lisos

En iste articlo s'amuestra la **progresión d'o récord mundial femenín de [[1.000 metros lisos]]** dende l'anyo 1922 por a *International Amateur Athletic Federation* (hue dita *[[World Athletics]]*), que dende l'anyo 1978 reconoix y homologa tamién os récords "indoor":

## Progresión
### Récord absoluto
#### Cronometrau manualment

#### Cronometrau electronicament

### Récord indoor

## Vinclos externos
*  Progresión d'o récord mundial femenín de 1.000 metros lisos seguntes *[[World Athletics]].*
*  Progresión d'o récord mundial femenín de 1.000 metros lisos indoor seguntes *[[World Athletics]].*
Shanghai Knights

***Shanghai Knights*** (títol orichinal en anglés, en aragonés ***Os caballers de Xangai***, estrenada en Aragón con o títol en castellano de ***Los rebeldes de Shanghai***, en aragonés ***os rebels de Xangai***) ye una cinta de cine de comedia d'acción d'artes marcials coproducida por o cine estausunidense y lo cine hongkongués, estrenada l'anyo 2003, dirichida por David Dobkin seguntes un guión adaptau por Alfred Gough y Miles Millar (basau en os personaches creyaus por éls mesmos), con una banda sonora orichinal de Randy Edelman, una dirección de fotografía d'Adrian Biddle, una producción cinematografica de Roger Birnbaum, Gary Barber y Jonathan Glickman ta las productoras *[[Touchstone Pictures]]*, *[[Spyglass Entertainment]]*, *[[Birnbaum / Barber Productions]]*, *[[Jackie Chan Films Limited]]* y *[[All Knight Productions, Inc.]]*, y un elenco formau por Jackie Chan, Owen Wilson, Donnie Yen, Aidan Gillen, Fann Wong, Tom Fisher, Kim Chan, Gemma Jones, Aaron Johnson, Oliver Cotton, Tom Wu, Kelly-Marie Kerr, Constantine Gregory, Ray Donn, Barbara Nedeljáková, Anna-Louise Plowman, Georgina Chapman, Daisy Beaumont, Alison King, Matt Hill y Barry Stanton, entre d'atros actors.

*Lord Nelson Rathbone* organiza un asalto con os "boxers" enta la Ciudat Prohibida en Pequín ta apoderar-se d'o Sello de l'herencio d'o reino y en l'ataque fiere mortalment a guardián d'o sello. Antes de morir, iste li da a su filla *Chon Lin* una caixa rompecabezas que contién un mensache ta su chirmano *Chon Wang*. *Chong* treballa como "sheriff" en Carson City en Nevada y recibe una carta de *Lin* con a caixa, con as noticias d'a muerte de su pai y con l'aviso de que *Lin* ye persegundo a l'asasino y que se troba en Londres. *Chong* marcha en primeras enta Nueva York ta trobar a lo suyo antigo socio *Roy O'Bannon* y que iste li de la suya parte en l'oro que custodia ta poder pagar o pasache en barco enta lo Reino Uniu. Pero lo primer problema ye que *O'Bannon* ha perdiu os diners con malas inversions. Tanimientres, finalment consiguen plegar en Londres y trobar a *Lin*, d'a cual *O'Bannon* s'enamora a escape.

A cinta s'ambienta en 1887 en Pequín en China en Carson City (Nevada) y Nueva York (Nueva York) en os Estaus Unius y en Londres en o Reino Uniu. As suyas escenas se filmoron en Calgary (Alberta) en Canadá, en Hluboká nad Vltavou, Karlovy Vary y Kutná Hora en a Republica Checa, en Los Angeles (California) en os Estaus Unius, en Waltham Cross (Hertfordshire) y Londres en o Reino Uniu y en os *[[Barrandov Studios]]* en Praga en a Republica Checa.

Ye una cinta que ha recibiu bellas nominacions a bels premios, encara que ditos premios no fan parte d'os premios cinematograficos mas conoixius u destacaus.

## Elenco

## Se veiga tamién
* Cine en 2003.
* Cintas de 2003.

## Referencias

## Vinclos externos
*  ''Shanghai Knights'' en Internet Movie Database.
*  ''Shanghai Knights'' en Box Office Mojo.
Absolute Power (cinta)

:*Iste articlo ye sobre una cinta estausunidense d'intriga politica estrenada en 1997; ta atros usos, se veiga *'Absolute Power***.

***Absolute Power*** (títol orichinal en [[Idioma anglés|anglés]], en [[Idioma aragonés|aragonés]] ***Poder absoluto**', estrenada en Aragón con iste zaguer títol) ye una cinta de cine estausunidense de cine d'intriga politica estrenada l'anyo 1997, dirichida por Clint Eastwood seguntes un guión adaptau por William Goldman (basau en a novela *[[Absolute Power (novela)|Absolute Power]]*, que heba publicau David Baldacci en l'anyo 1996), con una banda sonora orichinal de Lennie Niehaus, una dirección de fotografía de Jack N. Green, una producción cinematografica de Clint Eastwood y Karen S. Spiegel ta las productoras cinematograficas *[[Columbia Pictures]]*, *[[Castle Rock Entertainment]]* y *[[Malpaso Productions]]* y un elenco formau por Clint Eastwood, Gene Hackman, Ed Harris, Laura Linney, Scott Glenn, Dennis Haysbert, Judy Davis, E.G. Marshall, Melora Hardin, Kenneth Welsh, Penny Johnson, Richard Jenkins, Mark Margolis y Alison Eastwood, entre d'atros actors.

*Luther Whitney* ye un experto ladrón que mientres un robo presencia casualment l'asasinato d'una muller por os guardaespaldas d'o suyo amant, o president d'os Estaus Unius *Alan Richmond*, y cómo lo Servicio Secreto encubre l'asasinato, fendo recayer a culpabilidat en o ladrón. Tanimientres, *Luther* ha conseguiu l'arma que fació servir a muller ta defender-se, un ubrecartas con a sangre y las huellas dactilars d'o president. *Seth Frank* diriche la investigación pero encara que sospeita d'a intervención de *Luther* no el creye capable d'un asasinato. Amás, en conoixer a su filla, *Kate*, prencipia a intresar-se por ella. Tanimientres, *Walter Sullivan*, o mariu d'a victima, encarga a un sicario que busque y asasine a qui creye culpable d'a muerte d'a suya muller. Amás, o president tamién ordena a lo suyo Servicio Secreto que maten a *Luther* y, por si ha explicau os feitos a su filla, tamién a ista.

A cinta s'ambienta en a ciudat de Washington, DC en a suya epoca actual (1997) y las suyas escenas se filmoron en Baltimore, Brooklandville, North East y Towson (Maryland), Los Angeles (California) y Washington, DC.

*Absolute Power* ha recibiu bella nominación a bel premio, encara que no a garra premio d'os mas conoixius u destacaus d'o panorama cinematografico.

## Elenco

## Se veiga tamién
* Cine en 1997.
* Cintas de 1997.

## Referencias

## Vinclos externos
*  ''Absolute Power'' en Internet Movie Database.
*  ''Absolute Power'' en TCM Movie.
*  ''Absolute Power'' en Rotten Tomatoes.
*  ''Absolute Power'' en Box Office Mojo.
Ubrecartas

Un **ubrecartas** ye un obchecto de material d'oficina que, como lo suyo nombre indica, se fa servir ta ubrir os sobres d'as cartas, u tamién ta cortar as pachinas de libros que no han estau talladas anteriorment.

Encara que gosan estar fabricaus en metal, tamién existen elaboraus en fusta, en plastico u en atros materials mas valuosos, como lo marfil.

## Referencias
El pescador de coplas

***El pescador de coplas*** (títol orichinal en castellano, en aragonés ***O pescador de coplas***, estrenada en Aragón con o suyo títol orichinal) ye una cinta de cine espanyol de cine de comedia musical estrenada l'anyo 1954, dirichida por Antonio del Amo, con una dirección de fotografía de Juan Mariné y producida ta la productora cinematografica *[[Teide P.C.]]*. Conta con un elenco d'o que en fan parte, entre d'atros actors, Marujita Díaz, Tony Leblanc, Antonio Molina, Manuel Monroy, Vicente Parra, Manuel Zarzo, Luis Moscatelli, Salvador Soler Marí, Luis Pérez de León, Aníbal Vela, Manuel Arbó, José Franco, José Prada, Laura Valenzuela y Manuel Guitián.

*Juan Ramón* y *María del Mar* son dos chóvens popillos que treballan en un barco de pesca en San Fernando (Cádiz) chunto con un grupo de pescadors. O propietario d'o barco, que lis loga, s'aproveita d'o suyo treballo, a la vegada que su fillo ye enamorau de *María del Mar*. Cuan o barco, que ye en mal estau, se funde, l'enamorau fa una oferta a los pescadors d'ufrir-lis un barco nuevo.

A cinta s'ambienta en a suya epoca actual (1954) en a ciudat de San Fernando en a provincia de Cádiz (Andalucía) y las suyas escenas se filmoron en El Puerto de Santa María y San Fernando en a provincia de Cádiz.

## Elenco

## Se veiga tamién
* Cine en 1954.
* Cintas de 1954.

## Referencias

## Vinclos externos
*  ''El pescador de coplas'' en Internet Movie Database.
*  ''El pescador de coplas'' en FilmAffinity.
*  ''El pescador de coplas'' en AllMovie.
Indiana Jones and the Kingdom of the Crystal Skull

***Indiana Jones and the Kingdom of the Crystal Skull*** (títol orichinal en anglés, en aragonés ***Indiana Jones y lo reino d'a calavera de cristal***, estrenada en Aragón con o suyo títol traduciu enta lo castellano como ***Indiana Jones y el reino de la calavera de cristal***) ye una cinta de cine estausunidense de cine d'aventuras d'acción estrenada l'anyo 2008, dirichida por Steven Spielberg seguntes un guión adaptau por David Koepp (basau en una historia de George Lucas y Jeff Nathanson basada a la vegada en os personaches creyaus por George Lucas y Philip Kaufman), con una banda sonora orichinal de John Williams, una dirección de fotografía de Janusz Kamiński, una producción cinematografica de Frank Marshall ta la productora cinematografica *[[Lucasfilm Ltd.]]* y un elenco que se composa, entre d'atros actors, de Harrison Ford, Cate Blanchett, Karen Allen, Ray Winstone, John Hurt, Jim Broadbent y Shia LaBeouf.

En 1957, un grupo d'achents sovieticos secuestran a *[[Indiana Jones (personache)|Indiana Jones]]* ta fer-lo servir ta trobar un extraterrestre momificau de l'incident de Roswell. Cuan consigue fuyir, conoix que un d'os suyos companyeros ha trobau una calavera de cristal en Perú a traviés d'un choven y chuntos consiguen fuyir d'os achents sovieticos, marchando enta Perú. En a tomba de Francisco de Orellana troban una calavera de cristal, y cuan los sovieticos los capturan l'informan de que son d'orichen extraterrestre y que poseyen poders especials. Tamién han capturau a *[[Marion Ravenwood]]*, qui informa a *Indiana* que lo choven que l'ha acompanyau, *Mutt*, ye lo suyo fillo. O grupo ha de luitar ta devolver a calavera a los suyos lechitimos propietarios y fuyir d'os sovieticos en a selva tropical peruana.

*Indiana Jones and the Kingdom of the Crystal Skull* ye la tercera cinta d'a franquicia cinematografica Indiana Jones, y s'ambienta en Connecticut y Nevada en os Estaus Unius y en Perú, y las suyas escenas se filmoron en a provincia de Misiones (Archentina), en Bridgeport, Essex y New Haven (Connecticut), Dos Palos, Firebaugh, Fresno, Los Angeles, Pasadena y Stockton (California), Abiquiú (Nuevo Mexico), en Hilo y atros puestos en Hawaii y en Deming y atros puestos en Nuevo Mexico en os Estaus Unius, en Paraná (Brasil), amás d'en os *[[Downey Studios]]* en Downey, los *[[Paramount Studios]]* en Los Angeles, os *[[Universal Studios]]* en Universal City y los *[[Warner Brothers Burbank Studios]]* en Burbank en California.

Se tracta d'una cinta que ha recibiu bels premios y nominacions, en destacando una nominación a los Premios BAFTA (Premio BAFTA a los Millors Efectos Especials) en a suya 62<sup>ena</sup> edición.

## Elenco

## Se veiga tamién
* Cine en 2008.
* Cintas de 2008.

## Referencias

## Vinclos externos

*  ''Indiana Jones and the Kingdom of the Crystal Skull'' en Internet Movie Database.
*  ''Indiana Jones and the Kingdom of the Crystal Skull'' en TCM Movie.
*  ''Indiana Jones and the Kingdom of the Crystal Skull'' en l**[[American Film Institute Catalog]]'' de l**American Film Institute''.
Troms

O **condau de Troms** (en noruego *Troms fylke*, en sami septentrional *Romsa*) ye un condau de Noruega. A suya capital ye la ciudat de Tromsø. 

## Municipios
# Balsfjord
# Bardu 
# Dyrøy
# Kåfjord 
# Gratangen 
# Harstad 
# Ibestad 
# Karlsøy 
# Kvæfjord 
# Kvænangen 
# Lavangen
# Lyngen 
# Målselv
# Nordreisa
# Salangen 
# Senja 
# Skjervøy 
# Storfjord 
# Sørreisa 
# Tjeldsund 
# Tromsø
Agder

O **condau d'Agder** (en noruego *Agder fylke*) ye un condau de Noruega. A suya capital ye la ciudat de Kristiansand. 

## Municipios
* Arendal
* Birkenes
* Bygland
* Bykle
* Evje og Hornnes
* Farsund
* Flekkefjord
* Froland
* Gjerstad
* Grimstad
* Hægebostad
* Iveland
* Kristiansand
* Kvinesdal
* Lillesand
* Lindesnes
* Lyngdal
* Risør
* Sirdal
* Tvedestrand
* Valle
* Vegårshei
* Vennesla
* Åmli
* Åseral
Nino Bravo

**Nino Bravo** (nombre artistico de **Luis Manuel Ferri Llopis**), naixiu d'Aielo de Malferit (Valencia, Comunidat Valenciana) o 3 d'agosto de 1944 y muerto en accident de trafico lo 16 d'abril de 1973 en Villarrubio (Cuenca, Castiella-La Mancha), estió un destacau cantaire valenciano de musica pop, activo en o mundo d'a musica dende meyaus d'os anyos 1960 dica la suya muerte. Atamas d'a suya curta carrera musical (nomás que siet anyos) cantó bellas cancions de gran popularidat que han retundiu o paso d'o tiempo (como *[[Un beso y una flor]]*, *[[Te quiero, te quiero]]*, *[[Libre (canción de Nino Bravo)|Libre]]*, *[[América, América]]*, etc) y la suya figura ha exerciu muitisma influyencia en a musica pop espanyola.

## Se veiga tamién
Basilica de Sant Vidal de Ravena

A **basilica de Sant Vidal de Ravena** ye una ilesia italiana con categoría de basilica d'estilo paleocristiano y bizantino que se troba en a localidat de Ravena, en a provincia de Ravena y rechión d'Emilia-Romanya. Dende lo punto d'anvista d'a suya adscripción administrativa en a Ilesia Catolica, pende de l'archidiocesi de Ravena-Cervia.

Ye una basilica consagrada a Sant Vidal construyida mientres o sieglo VI, habendo-se iniciau la suya construcción en 532 por Maximiano de Ravena (qui la consagró en 547), primer arcebispe de Ravena. Poseye categoría de basilica menor concedida por o papa Chuan XXIII en 1960, y fa parte d'o Patrimonio d'a Humanidat en Italia dende 1996, fendo parte d'os molimentos paleocristianos de Ravena.

## Vinclos externos
Stop! Or My Mom Will Shoot

***Stop! Or My Mom Will Shoot*** (títol orichinal en anglés, en aragonés ***Alto! u mi mai disparará***, estrenada en Aragón con o títol en castellano d***'¡Alto! o mi madre dispara***) ye una cinta de cine de comedia d'acción policiaca estrenada l'anyo 1992, dirichida por Roger Spottiswoode seguntes un guión orichinal de Blake Snyder, William Osborne y William Davies, con una banda sonora orichinal d'Alan Silvestri, una dirección de forografía de Frank Tidy y una producción cinematografica d'Ivan Reitman, Joe Medjuck y Michael C. Gross ta la productora cinematografica *[[Northern Lights Entertainment]]* y que conta con un elenco composau por Sylvester Stallone, Estelle Getty, JoBeth Williams, Al Fann, Roger Rees, Martin Ferrero, Gailard Sartain, John Wesley, J. Kenneth Campbell, Ving Rhames, Richard Schiff y Dennis Burkley, entre d'atros actors.

*Andrew Bomowski* ye un duro achent de Policía de Los Angeles. Cuan *Tutti*, su mai, se presenta en Los Angeles en a suya casa, la suya vida cambia bien fundament, en entremeter-se la mai de contino en toz os asuntos d'o fillo, escomencipiando por a suya relación con *Gwen Harper* (qui amás d'estar a suya chefe ye tamién a suya novia) y continando por os casos en que intervién. D'atra man, cuan *Tutti* limpia l'arma de su fillo y la deixa inservible, decide mercar-ne una nueva, pero cuan la ye mercando a uns traficants, ye testigo d'un asasinato.

A cinta s'ambienta en a suya epoca actual (1992) en a ciudat de Los Angeles en California, y las suyas escenas se filmoron en Glendale, Los Angeles y Santa Rosa en California.

Ye una cinta que ha recibiu bels premios y nominacions, pero garra d'éls ye un feito positivo, en estar premios enta peryors cintas, interpretacions y similars, en destacando tres Premios Golden Raspberry.

## Elenco

## Se veiga tamién
* Cine en 1992.
* Cintas de 1992.

## Referencias

## Vinclos externos
*  ''Stop! Or My Mom Will Shoot'' en Internet Movie Database.
*  ''Stop! Or My Mom Will Shoot'' en l**[[American Film Institute Catalog]]'' de l**American Film Institute*.
*  [https://www.boxofficemojo.com/movies/?id=stopormymomwillshoot.htm *Stop! Or My Mom Will Shoot*] en [[Box Office Mojo]].
*  [https://www.tcm.com/tcmdb/title/19030/enwp *Stop! Or My Mom Will Shoot''] en TCM Movie.
Over the Top (cinta de 1987)

:*Iste articlo ye sobre una cinta de cine de drama esportivo estausunidense estrenada en 1987; ta atros usos, se veiga *'Over the Top** y **Over the Top (cinta)***.

***Over the Top*** (títol orichinal en [[Idioma anglés|anglés]], en [[Idioma aragonés|aragonés]] ***En a cima***, estrenada en [[Aragón]] con o títol en [[Idioma castellano|castellano]] de ***Yo, el halcón***, en aragonés ***Yo, lo falcón**') ye una cinta de cine de drama d'esportes de cine estausunidense estrenada l'anyo 1987, dirichida por Menahem Golan seguntes un guión adaptau por Stirling Silliphant y Sylvester Stallone (basau en una historia de Gary Conway y David Engelbach), con una banda sonora orichinal de Giorgio Moroder, una dirección de fotografía de David Gurfinkel y una producción cinematografica de Menahem Golan y Yoram Globus ta la productora cinematografica *[[The Cannon Group, Inc.]]*, y que conta con un elenco d'actors d'o cual en fan parte, entre d'atros, Sylvester Stallone, Robert Loggia, Susan Blakely, Rick Zumwalt, David Mendenhall, Chris McCarty, Terry Funk, Bruce Way, Paul Sullivan, Jimmy Keegan, Greg "Magic" Schwartz, Allan Graf, John Braden y Reggie Bennett.

*Lincoln Hawk* ye un cambionero que, amás de treballar con o cambión, s'adedica a la pulsiada ta obtener bel dinero extra. Su ex muller, *Christina*, li demana que reculla a su fillo *Michael* de l'academia militar a on se i troba y lo cudie mientre a suya estada en l'hespital, aproveitando ta desenrrollar a relación con él en no haber teniu contacto con él dende l'esvurcio. Ixo no li cuaca a l'avuelo d'o nino, *Jason Cutler*, bien cabalero y a qui mai no li ha caiu bien *Lincoln*. En primeras, *Michael* fa de menos a su pai, pero poquet a poquet prencipia a ganar respecto con él cuan comparten a vida en a carretera, atamas d'os problemas que li causa l'avuelo y d'os propios problemas economicos de *Lincoln*. O suenio de *Lincoln* ye ganar o Campionato Mundial de Pulsiada a on ganará 500.000 dólars y lo millor cambión existent, y con tot ixo montar a suya propia empresa de transportes.

A cinta s'ambienta en os Estaus Unius en o suyo momento actual (1987) y las suyas escenas se filmoron en Flagstaff, Jerome, Page, Phoenix y atros puestos d'Arizona, en Las Vegas (Nevada), en Claremont y Los Angeles (California), en Utah, y en Ouray y atros puestos de Colorado.

*Over the Top* ha recibiu bels premios y nominacons, encara que garra d'éls no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 1987.
* Cintas de 1987.

## Referencias

## Vinclos externos
*  ''Over the Top'' en Internet Movie Database.
The Bitter Tea of General Yen

:*Iste articlo ye sobre una cinta de drama belico estausunidense estrenada en 1932; ta atros usos, se veiga *'The Bitter Tea of General Yen (desambigación)***.

***The Bitter Tea of General Yen*** (títol orichial en [[Idioma anglés|anglés]], en [[Idioma aragonés|aragonés]] ***O té amargo d'o cheneral Yen***, estrenada en [[Aragón]] con o títol en [[Idioma castellano|castellano]] de ***La amargura del general Yen***, en aragonés ***L'amargura d'o cheneral Yen**'') ye una [[cinta]] de [[cine de drama]] [[Cine belico|belico]] de [[cine estausunidense]] estrenada en [[1932]], dirichida por [[Frank Capra]], con una [[banda sonora orichinal]] de [[W. Frank Harling]], una [[dirección de fotografía]] de [[Joseph Walker]], una [[producción cinematografica]] de [[Walter Wanger]] ta la [[productora cinematografica]] ''[[Columbia Pictures]]'' y que conta con un [[elenco]] d'[[actor]]s formau por [[Barbara Stanwyck]], [[Nils Asther]], [[Walter Connolly]], [[Toshia Mori]], [[Gavin Gordon]], [[Lucien Littlefield]], [[Richard Loo]], [[Helen Jerome Eddy]], [[Emmett Corrigan]], [[Clara Blandick]] y [[Ella Hall]], entre d'atros.

En os [[anyos 1920]] mientres a [[Guerra Civil China]] una [[misionera]] [[Estaus Unius|estausunidense]] preba de salvar a un grupo de [[popiello]]s en [[Xangai]] cuan se troba en bel meyo d'una [[batalla]], salvando-se por a intervención d'un [[sinyor d'a guerra]] chinés que la leva enta lo suyo palacio. Finalment s'enamora d'ella y, encara que la mesacha se resiste, quedará con él cuan a suerte d'o cheneral cambie.

A cinta s'ambienta en [[Xangai]] en os [[anyos 1920]] y las suyas escenas se filmoron en [[Los Angeles]] ([[California]]).

Ye una cinta que ha recibiu bel premio, pero que no fa parte d'os premios cinematograficos mas conoixius u destacaus.

== Elenco ==


== Se veiga tamién ==
* [[Cine en 1932]].
* [[Cintas de 1932]].

== Referencias ==


== Vinclos externos ==

*  [https://www.imdb.com/title/tt0023814/ ''The Bitter Tea of General Yen''] en [[Internet Movie Database]].
*  [https://www.tcm.com/tcmdb/title/68828/enwp ''The Bitter Tea of General Yen''] en [[TCM Movie]].
*  [https://catalog.afi.com/Catalog/moviedetails/4708 ''The Bitter Tea of General Yen''] en l**American Film Institute Catalog* de l*'American Film Institute''.
Ercole Gonzaga

**Ercole Gonzaga** naixiu de Mantova o 23 de noviembre de 1505 y muerto en Trento o 2 de marzo de 1563 estió un relichioso que ocupó os cargos de bispe de Mantova y bispe de Tarazona dende l'anyo 1537 dica 1546.

Estió elevau a Cardenal per lo papa Climent VII y en o concilio de 1559 no estió triau papa per tan nomás cinco votos. Estió un d'os presidents d'o Concilio de Trento y murió cuan lo presidiba.

## Vinclos externos
*  Ficha en www.catholic-hierarchy.org
Jaws 3-D

***Jaws 3-D*** (títol orichinal en anglés, en aragonés ***Mandibulas 3-D***, estrenada en Aragón con o títol en castellano de ***Tiburón 3-D. El gran tiburón***, en aragonés ***Tiburón 3-D. O gran tiburón***) ye una cinta de cine d'intriga de terror de cine estausunidense estrenada l'anyo 1983 dirichida por Joe Alves seguntes un guión adaptau por Richard Matheson y Carl Gottlieb (basau en una historia de Guerdon Trueblood basada a la vegada en os personaches creyaus por Peter Benchley ta la suya novela *[[Jaws (novela)|Jaws]]*), con una banda sonora orichinal d'Alan Parker, una dirección de fotografía de James A. Contner, Chris Condon y Austin McKinney, una producción cinematografica de Rupert Hitzig y Alan Landsburg ta las productoras *[[Universal Pictures]]*, *[[Alan Landsburg Productions]]* y *[[MCA Theatricals]]* y un elenco que se composa por Dennis Quaid, Bess Armstrong, Simon MacCorkindale, Louis Gossett Jr., John Putch, Lea Thompson, P. H. Moriarty, Dan Blasko, Liz Morris, Lisa Maurer, Harry Grant y Kaye Stevens, entre d'atros actors. Ye la tercer cinta d'a franquicia cinematografica *[[Jaws (franchise)|Jaws]]*, dimpués de *[[Jaws (cinta)|Jaws]]* (1975, Steven Spielberg) y *[[Jaws 2]]* (1978, Jeannot Szwarc), y que continó con ** (1987, Joseph Sargent).

*Michael "Mike" Brody* ye lo fillo de *Martin Brody*, qui yera lo chefe de policía d'Amity Island d'as cintas anteriors d'a franquicia. Treballa como incheniero en *[[SeaWorld Orlando]]* con su novia *Kathryn "Kay" Morgan*, la biologa d'o parque, a on bi ha túnels submarinos ta veyer a fauna marina. Tanimientres, un gran tiburón blanco dentra en o parque en proveitando la ubertura d'as compuertas que lo comunican con a mar exterior. Ixa mesma nueit o tiburón fa las suyas primeras victimas, dos ladrons que heban dentrau en o parque ta robar-ie coral, a la vegada que ataca y deixa feriu a *Shelby Overman*, un mecanico d'o parque. *Kay* y *Mike* prencipian a busca d'o tiburón, pero lo primero que troban ye uno de 3 metros de longaria, que no pareixe estar o responsable d'os ataques. No saben que en realidat ye lo fillo chicot d'una gran fembra de tiburón.

A cinta s'ambienta en a suya epoca actual (1983) en Orlando en Florida y las suyas escenas se filmoron en Orlando (Florida) y en os *[[Universal Owned Property]]* tamién en Orlando.

Ye una cinta que nomás recibió que cinco nominacions a los Premios Golden Raspberry en a suya 4<sup>ena</sup> edición.

## Elenco

## Se veiga tamién
* Cine en 1983.
* Cintas de 1983.

## Referencias

## Vinclos externos
*  ''Jaws 3-D'' en Internet Movie Database.
*  ''Jaws 3-D'' en Box Office Mojo.
*  ''Jaws 3-D'' en Rotten Tomatoes.
*  ''Jaws 3-D'' en TCM Movie.
The Barefoot Contessa

***The Barefoot Contessa*** (títol orichinal en anglés, en aragonés ***A contesa descalza***, estrenada en Aragón con o suyo títol traduciu enta lo castellano como ***La condesa descalza***) ye una cinta de cine estausunidense de cine de drama d'intriga y romantica estrenada l'anyo 1954, dirichida por Joseph L. Mankiewicz seguntes un guión orichinal d'él mesmo, una banda sonora orichinal de Mario Nascimbene, una dirección de fotografía de Jack Cardiff, una producción cinematografica de Joseph L. Mankiewicz ta las productoras *[[Transoceanic Film]]* y *[[Figaro]]* y un elenco d'actors formau por Ava Gardner, Humphrey Bogart, Edmond O'Brien, Marius Goring, Valentina Cortese, Rossano Brazzi, Elizabeth Sellars, Warren Stevens, Franco Interlenghi, Mari Aldon, Alberto Rabagliati, Enzo Staiola, Maria Zanoli, Renato Chiantoni, Bill Fraser, John Parrish, Jim Gerald, Diana Decker, Riccardo Rioli, Tonio Selwart, Margaret Anderson, Gertrude Flynn, John Horne y Bessie Love, entre d'atros actors.

*Harry Dawes* ye un director cinematografico fracasau que se veye obligau a trevallar ta *Kirk Edwards*, un cabalero inversor que ha decidiu fer a producción cinematografica d'una cinta. En busca d'una actriz ta protagonizar-la, plegan en Madrit, a on conoixen a la bailarina *María Vargas*. A *Maria* li cuaca de caminar descalza y tien una vida familiar bien complicada, y dende lo primer momento li resulta atractivo *Harry*, pero no pas *Kirk*. Finalmente, *Harry* la convence ta que marche enta los Estaus Unius ta rodar a cinta, que ye un exito. Tanimientres, *Kirk* la considera d'a suya propiedat y se baralla con *Alberto Bravano*, un cabalero playboy latinoamericano, y *Maria* y *Harry* cambian a suya leyaltat enta él. *Harry* troba la felicidat con *Jerry*, una guionista, y *Maria* finalment casa con un conte italiano, *Vincenzo Torlato-Favrini*. Tanimientres, iste ye impotent por una ferida de guerra y *Maria* decide recorrer a un atro hombre ta tener un fillo que pueda perpetuar o linache, sin que lo sepa su mariu, y ixo desencadenará luctuosos sucesos.

A cinta s'ambienta en Roma y atros puestos d'Italia, en Madrit y en os Estaus Unius en a suya epoca actual (1954) y las suyas escenas se filmoron en Roma (Lazio), Portofino (Ciudat metropolitana de Chenova) y Sanremo y Ventimiglia (provincia d'Imperia) en Italia, amás d'en os estudios de *[[Cinecittà]]*, tamién en Roma.

*The Barefoot Contessa* recibió bels premios y nominacions, en destacando un Premio Oscar (Millor Actor Segundario) y una nominación (Millor Guión Orichinal) en a suya 27<sup>ena</sup> edición y un Globo d'Oro (Millor Actor Segundario) en a suya 12<sup>ena edición.

## Elenco

## Se veiga tamién
* Cine en 1954.
* Cintas de 1954.

## Referencias

## Vinclos externos
*  ''The Barefoot Contessa'' en Internet Movie Database.
*  ''The Barefoot Contessa'' en TCM Movie.
*  ''The Barefoot Contessa'' en l**[[American Film Institute Catalog]]'' de l**American Film Institute*.
*  [https://www.rottentomatoes.com/m/barefoot_contessa *The Barefoot Contessa''] en Rotten Tomatoes.
Esporte en 1912

En iste articlo se describen os escaicimientos destacaus d'o mundo d'o **[[esporte]] en l'anyo [[1912]]**.

## Competicions esportivas
### Internacionals

### Nacionals

## Escaicimientos
* 17 de chulio - Fundación d'a Federación Internacional d'Atletismo Amateur (en anglés *International Amateur Athletics Federation* hue *[[World Athletics]]*) per representants de 17 federacions nacionals d'atletismo en o suyo primer congreso celebrau en Estocolmo.

### Récords
#### Récords d'atletismo
##### Mundo

## Muertes

## Naixencias
#### Febrero

## Referencias

## Vinclos externos
Esporte en 1959

En iste articlo se describen os escaicimientos destacaus d'o mundo d'o **[[esporte]] en l'anyo [[1959]]**.

## Competicions esportivas

## Escaicimientos

### Récords
#### Récords d'atletismo
##### Mundo

## Muertes

## Naixencias
### Chinero

### Mayo

### Chunio

### Agosto

## Referencias

## Vinclos externos
The Violent Men

***The Violent Men*** (títol orichinal en anglés, en aragonés ***Hombres violentos***, estrenada en Aragón con ista zaguer títol) ye una cinta de cine de western de cine estausunidense estrenada l'anyo 1955, dirichida por Rudolph Maté seguntes un guión adaptau por Harry Kleiner (basau en a novela *[[Smoky Valley]]*, que heba publicau Donald Hamilton en 1955), con una banda sonora orichinal de Max Steiner, una dirección de fotografía de W. Howard Greene y Burnett Guffey, una producción cinematografica de Lewis J. Rachmil ta la productora cinematografica *[[Columbia Pictures]]* y que conta con a presencia de Glenn Ford, Barbara Stanwyck, Edward G. Robinson, Dianne Foster, Brian Keith, May Wynn, Warner Anderson, Basil Ruysdael, Lita Milan, Richard Jaeckel, James Westerfield, Jack Kelly, Willis Bouchey, Harry Shannon, Frank Ferguson, Raymond Greenleaf y William Phipps, entre d'atros actors.

*John Parrish* ye un ex oficial d'a Caballería de l'exercito estausunidense que se ye recuperando d'una ferida de guerra en o polmón. No leva armas y vive on tranquilidat, y decide acceptar una oferta ta vender as suyas tierras a lo rancho Anchir y marchar enta l'este con a suya novia *Caroline Vail*. Tanimientres, cuan presencia l'asasinato d'o "sheriff" por *Wade Matlock*, que treballa ta o rancho Anchor, a suya perspectiva cambia. Bien luego *Lew Wilkison*, propietario d'o rancho Anchor, fa una oferta bien baixa por as suyas tierras a *Parrish*, y ye evident que planeya apoderar-se de toda la val. Por a insistencia d'a suya novia, finalment decide acceptar ixa oferta. Pero *Wade Matlock* asasina a un d'os suyos treballadors y *Parrish* decide fer cara a la situación, s'enfrenta a *Wade* y lo mata. Tamién li diz a *Lew* que no li venderá las tierras y que si quieren guerra no lis cuacará cómo él la fará. Ixo fa enfuriar a toz en o rancho menos a *Judith*, la filla de *Lew*, que sabe que su mai enganya a su pai con o suyo cunyau, que ye en realidat qui ye dezaga de toz os problemas. Alavez, *Caroline* creba lo compromiso y simultaniamient escomienza la guerra cuan hombres d'o rancho Anchor creman o rancho de *Parrish*.

A cinta s'ambienta en bel momento indeterminau d'os anyos 1870 u 1880 en bel puesto indeterminau de l'ueste d'os Estaus Unius y las suyas escenas se filmoron en Lone Pine (California) y Tucson y atros puestos d'Arizona, amás d'en o *Columbia/Warner Bros. Ranch* en Burbank en California.

## Elenco

## Se veiga tamién
* Cine en 1955.
* Cintas de 1955.

## Referencias

## Vinclos externos
*  ''The Violent Men'' en Internet Movie Database.
*  ''The Violent Men'' en TCM Movie.
*  ''The Violent Men'' en l**[[American Film Institute Catalog]]'' de l**American Film Institute''.
Pisito de solteras

***Pisito de solteras*** (títol orichinal en castellano, en aragonés ***Piset de solteras***) ye una cinta de cine espanyol de cine de comedia estrenada l'anyo 1973, dirichida por Fernando Merino seguntes un guión adaptau por Silvio F. Balbuena (basau en una historia de Jaime de Armiñán), con una banda sonora orichinal de Máximo Barratas, una dirección de fotografía de Leopoldo Villaseñor, una producción cinematografica ta la productora cinematografica *[[Impala]]* y un elenco composau por Alfredo Landa, Mari Carmen Prendes, Mónica Randall, Tina Sáinz, Mirta Miller, Silvia Tortosa, Luis Varela, María Arias, Josele Román, Rafael Hernández, Mari-Luz González, Juanita Giménez, Ana Farra, Ernesto Vañes, Isidoro García, Amparo Gómez Ramos, Agustín Millán y Alfonso Castizo, entre d'atros actor.

*Emilio Vallejo* ye un catedratico de griego que treballa en Zamora. Ye una persona bien timida y por ixo sin él haber mai acceptau clarament l'obligan a casar-se con una mesacha, pero lo día fixau ta la voda Emilio se fuga enta Madrit. En o pochón leva la dirección d'un domicilio en Madrit a on han marchau a vivir cuatre mesachas que dica l'inte viviban en pensión y que han decidiu logar chuntas un piso. A ixe piso yera previsto que marchase a vivir la novia albandonada d'o catedratico, i iste decide de refuchiar-se en ixe mesmo lugar, encara que amaga a las mesachas qui ye realment y nomás se presenta como un amigo d'a novia. En primeras as mesachas no se deciden a acceptar que remanie en o piso pero cuan l'escuitan decir que nomás piensa en una posible relación amorosa con una muller que dimpués d'a voda, todas deciden acceptar-lo. Amás, cadaguna d'ellas piensa fer tot o posible ta estar ella qui se case con *Emilio*.

*Pisito de solteras* s'ambienta en a sya epoca actual (1973) en as ciudaz de Zamora y Madrit, y las suyas escenas se filmoron en Madrit y Manzanares el Real (Comunidat de Madrit).

## Elenco

## Se veiga tamién
* Cine en 1973.
* Cintas de 1973.

## Referencias

## Vinclos externos
*  ''Pisito de solteras'' en Internet Movie Database.
Homefront (cinta de 2013)

:*Iste articlo ye sobre una cinta estausunidense d'intriga y acción de 2013; ta atros usos, se veiga *'Homefront** y **Homefront (cinta)***.

***Homefront*** (títol orichinal en [[Idioma anglés|anglés]], en [[Idioma aragonés|aragonés]] ***Frent de casa***, estrenada en [[Aragón]] con o títol en [[Idioma castellano|castellano]] d***'El protector***, en aragonés ***O protector**') ye una cinta de cine estausunidense de cine d'intriga d'acción estrenada l'anyo 2013 dirichida por Gary Fleder seguntes un guión adaptau por Sylvester Stallone (basau en a novela *[[Homefront (novela)|Homefront]]*, publicada por Chuck Logan), con una banda sonora orichinal de Mark Isham, una dirección de fotografía de Theo van de Sande, una producción cinematografica de Sylvester Stallone, Kevin King Templeton y John Thompson ta las productoras *[[Endgame Entertainment]]*, *[[Millennium Films]]* y *[[Nu Image]]*, y que conta con un elenco d'actors d'o cual en fan parte, entre d'atros, Jason Statham, James Franco, Winona Ryder, Kate Bosworth, Rachelle Lefevre, Frank Grillo, Clancy Brown y Izabela Vidovic.

*Phil Broker* ye un achent d'a *[[Drug Enforcement Administration]]* qu treballa como infiltrau en una banda de narcotraficants. Mientres a detención d'a banda muere lo fillo d'o chefe d'a banda y iste culpa a *Phil*. Temendo por su filla, *Phil* decide albandonar l'achencia y marchar bien luent ta prencipiar una nueva vida, instalando-se en un lugarón de Loisiana. Tanimientres, bien luego su filla tien un problema con un companyero de clase, que encara que ye un nino ye un farute que esparvoreixe a los suyos companyeros. Pero *Maddy*, la nina, aplica las leccions que li ha dau su pai y lo vence en a baralla. Como la mai d'o nino reclama, claman a *Phil* a la escuela y iste, encara que en privau felicita a su filla preba dxe pacificar a situación charrando con os pais d'o nino, pro la mai insta una barala entre *Phil* y su mariu a on tamién vence *Phil*. Ta vengar-se, la mai d'o nino contacta con su chirmano, que ye un chicot narcotraficant d'a redolada y que casualmet descubre qui ye en realidat *Phill* y amás conoix a lo chefe d'a banda que lo busca, dando-les la información con l'asperanza de fer buens negocios con a banda.

A cinta s'ambienta en a suya epoca actual en Loisiana, y las suyas escenas se filmoron en Akers, Bridge City, Gretna, Lockport, Nueva Orleans, Ponchatoula y atros puestos de Loisiana.

Ye una cinta que ha recibiu bella nominación a bel premio, encara que istos no fan parte d'os premios cinematograficos mas conoixius u destacaus.

## Elenco

## Se veiga tamién
* Cine en 2013.
* Cintas de 2013.

## Referencias

## Vinclos externos
*  ''Homefront'' en Internet Movie Database.
Rastatt

**Rastatt** ye una ciudat d'o estau federau de Baden-Wurtemberg. 
Tiene una población de 51.800 habitants en una superficie de 58,98 km2 con una densidat de 878 hab./km2.

## Referencias
Biberach an der Riß

**Biberach an der Riß** ye una ciudat de l'estau federau de Baden-Wurtemberg. 
Tiene una población de 34.331 habitants en una superficie de 72,15 km2 con una densidat de 476 hab./km2.

## Referencias
Isla de Gran Bretanya

**Gran Bretanya** ye una isla situada en Europa Occidental, que con a isla d'Irlanda y atras muitismas islas menors fa parte d'as islas britanicas. Se troba situada en l'oceano Atlantico, mugando a lo norte con a mar d'o Norte (parte de l'oceano Atlantico), a l'este con a mar d'o Norte, a lo sud con a canal d'a Manga (parte d'a mar d'o Norte) que la desepara d'o continent d'Europa (concretament de Francia), y a l'ueste con a canal d'o Norte, mar d'Irlanda, canal de Sant Chorche y mar Celta, que la deseparan d'a isla d'Irlanda.

## Referencias

## Vinclos externos
Districto de Hersfeld-Rotenburg

O **districto de Hersfeld-Rotenburg** (en alemán *Landkreis Hersfeld-Rotenburg*) ye un districto situato en Hesse, Alemanya. A suya capital ye la ciudat de Bad Hersfeld.

## Ciudaz y municipios
Black Sabbath

**Black Sabbath** estió una banda britanica de heavy metal y hard rock formada en 1968​ en Birmingham per Tony Iommi (guitarra), Ozzy Osbourne (voz), Geezer Butler (baixo) y Bill Ward (batería), os suyos components cambioron mientres a suya trachectoria musical estando los mas destacaus os cantaires Ronnie James Dio y Ian Gillan. Dende los suyos inicios incorporon letras sobre ocultismo y terror con guitarras afinadas de modo mas grieu pa crear un soniu y ambiente mas fosco.

Mientres os anyos 1970 aconsiguioron cuantos discos d'oro y platino y chunto a atros grupos contemporanios d'éls como Deep Purple,​ Budgie, ​Coven, Pentagram, Sir Lord Baltimore y Led Zeppelin son pioners d'o heavy metal y establioron as bases ta otros estilos de metal.

## Discografía
* 1970:	*[[Black Sabbath (álbum)|Black Sabbath]]*, Vertigo y *[[Warner Bros. Records]]*.
** *[[Paranoid]]*, Vertigo y Warner Bros.
* 1971:	*Master of Reality*, Vertigo y Warner Bros.
* 1972:	*Black Sabbath Vol. 4*, Vertigo y Warner Bros.
* 1973:	*[[Sabbath Bloody Sabbath]]*,	World Wide Artists, Warner Bros.
* 1975: *Sabotage*, Nems, Warner Bros.
* 1976:	*Technical Ecstasy*, Vertigo, Warner Bros.
* 1978:	*Never Say Die!*,	Nems, Warner Bros.
* 1980:	*Heaven and Hell*, Nems, Warner Bros.
* 1981:	*Mob Rules*, Vertigo, Warner Bros.
* 1983:	*Born Again*, Vertigo, Warner Bros.
* 1986:	*Seventh Star*, Vertigo, Warner Bros.
* 1987:	*[[The Eternal Idol]]*,  Vertigo, Warner Bros.
* 1989:	*Headless Cross*, I.R.S.
* 1990:	*Tyr*, I.R.S.
* 1992:	*Dehumanizer*, I.R.S. Reprise (EE. UU./Canadá)
* 1994:	*Cross Purposes*,	I.R.S.
* 1995:	*Forbidden*, I.R.S.
* 2013:	*13*,	Vertigo. Warner Bros.

## Vinclos externos
*  Sitio web oficial de Black Sabbath.
What We Did on Our Holiday

***What We Did on Our Holiday*** (títol orichinal en anglés, en aragonés ***Ixo que faciemos en as nuestras vacanzas***, estrenada en Aragón con o títol en castellano ***Nuestro último verano en Escocia***, en aragonés ***O nuestro zaguer verano en Escocia***) ye una cinta de cine britanico de cine de comedia dramatica estrenada l'anyo 2014, dirichida por Andy Hamilton y Guy Jenkin seguntes un guión orichinal d'éls mesmos, con una banda sonora orichinal d'Alex Heffes, una dirección de fotografía de Martin Hawkins, una producción cinematografica a lo cudiau de Norman Merry, Suzanne Reid, Ed Rubin, David M. Thompson y Dan Winch ta las productoras *[[BBC Films]]*, *[[Creative Scotland]]*, *[[LipSync Productions]]*, *[[Origin Pictures]]* y *[[Ingenious Media]]* y con un elenco que se composa, entre d'atros actors, por David Tennant, Rosamund Pike, Billy Connolly, Celia Imrie, Ben Miller, Emilia Jones, Amelia Bullmore, Annette Crosbie, Lewis Davie y Ralph Riach.

*Gordie McLeod* ye bien amán de cumplir os 75 anyos d'edat y vive en as Tierras Altas d'Escocia. En estar malauto de cáncer terminal, su fillo *Gavin*, que ye bien cabalero, organiza una fiesta de cumpleanyos. A la fiesta acude l'atro fillo, *Doug*. Iste ye casau con *Abi*, pero en haber-la enganyau con una atra muller viven separaus y en proceso d'esvurcio. Tanimientres, *Abi* accepta acompanyar-lo con sus tres fillos y amagar a situación real ta no preocupar a lo suyo suegro. En plegar en o suyo destín se fa evident a tensión entre toz dos chirmanos, *Doug* y *Gavin*, estando bien conscient o pai, que tamién conoix a situación familiar de *Doug* con su muller a traviés d'os ninos. Mientres que rematan os preparativos d'a fiesta, *Gordie* decide marchar con sus nietos enta la placha, pero muere astí. Os suyos nietos, que conoixen os suyos deseyos, deciden organizar un "funeral vikingo" ta él, ficando-lo en o suyo auto, cremando-lo y aventando-lo enta la mar. Ixo desencadena una situación bien entremaliada.

A cinta s'ambienta en Highland en Escocia en a suya epoca actual (2014) y las suyas escenas se filmoron en Gairloch, Stirling y atros puestos de Highland, Milngavie (East Dunbartonshire) y Glasgow en Escocia.

Ye una cinta que ha recibiu bels premios y nominacions, encara que garra d'éls no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2014.
* Cintas de 2014.

## Referencias

## Vinclos externos
*  ''What We Did on Our Holiday'' en Internet Movie Database.
*  ''What We Did on Our Holiday'' en Box Office Mojo.
*  ''What We Did on Our Holiday'' en Rotten Tomatoes.
*  ''What We Did on Our Holiday'' en Metacritic.